TAGUDIN, Ilocos Sur – Naganawa iti rambol ti dua a grupo dagiti estudiante, ket daytoy la ket ngarud ti naisarsarak.
Agngangabit ken patay ni Abelardo Luban y Lantano, 21 gapu iti pannakabagsolna idiay barangay Ambalayat, iti daytoy nga ili.
Nainaganan ti suspetsa a ni Allan Limon, 22, estudiante ken residente iti isu met laeng a lugar.
Naammuan iti inisial nga inbestigasion ti polis nga adda timmaud a di panagkikinnaawatan ti grupo ti suspek ken ti biktima. Ginandat nga aganawa ti biktima ngem dita metten a binagsol ti suspek.
Insigida a naitaray ti biktima iti Southern Ilocos Sur District Hospital ngem gapu iti nakaro a sugatna iti boksitna, naiyalis iti San Fernando, La Union.
Boluntario met a simmuko ti suspek kadagiti pannakabagi ti linteg. Saan a narekobre dagiti polis ti armas a naaramat iti pammagsol.
ilo_Latn ilo_Latn ilo_Latn ilo_Latn ilo_Latn ilo_Latn